OpenLLM-France/wikimedia huggingface dataset:
# Szombathelyi Haladás

El Szombathelyi Haladás és un club de futbol hongarès de la ciutat de Szombathely. El club juga els seus partits al Rohonci úti Stadion que té una capacitat de 9.500 espectadors.

## Història

El club va ser fundat l'any 1919. El club ha estat tres cops finalista de la copa hongaresa els anys 1975, 1993 i 2002. Des del seu primer ascens a primera l'any 1936, el club ha passat 51 temporades a la categoria (fins a l'any 2017).
Evolució del nom:
* 1919: Szombathelyi Haladás Vasutas Sport Egyesület
* 1926: Szombathelyi MÁV
* 1936: Szombathelyi Haladás VSE
* 1948: Szombathelyi VSE
* 1951: Szombathelyi Lokomotív Sportegyesület
* 1954: Szombathelyi Törekvés
* 1956: Szombathelyi Haladás VSE
* 1995: Haladás VFC
* 1997: Haladás-Milos
* 2000: Haladás
* 2001: s.Oliver-Haladás
* 2002: Lombard FC Haladás
* 2004: Szombathelyi Haladás
* 2011: Haladás-Sopron Bank

## Palmarès

* Copa d'Hongria:
** Finalista : 1975, 1993, 2002

## Referències

* ↑ «Hungary - List of Cup Winners». rsssf.com. [Consulta: 9 abril 2017].

## Enllaços externs

* Lloc oficial del club (hongarès)
# Cédric Coll

Cédric Coll (Ceret, Vallespir, 8 d'agost de 1988) és un jugador de rugbi a XV nord-català que ha jugat en les posicions de mig d'obertura i de darrere

## Biografia

Jove promesa del rugbi francès, va començar en les categories inferiors del Ceret Esportiu i passa pel pol de França de Marcoussis. Quan va arribar a la categoria de cadets, es va incorporar a l'AS Béziers amb el qual va guanyar el títol de Campió de França cadet. En 2006, es va integrar al club Unió Esportiva Arlequins de Perpinyà. Juga amb les promeses en els primers anys i fa el seu primer partit professional el 25 d'octubre de 2008 en un partit contra la US Dax en la temporada 2008-2009. Va marcar en aquesta ocasió els primers punts passant un drop al final del partit. Va guanyar el seu primer trofeu de campió de França amb l'equip català. En la tempirada 2009-2010 va jugar a la US Montauban.

## Equips en els que ha jugat

* abans 2004 : Ceret Esportiu
* 2004-2006 : AS Béziers
* 2006-2009 : Unió Esportiva Arlequins de Perpinyà
* 2009-2011 : US Montauban
** European Challenge Cup 2009-2010: 1 matx i un total de 40 minutes jugats.
* 2011-2012 : Pays d'Aix RC
* 2012- : Union Sportive Colomiers Rugby (Pro D2)

## Partits en selecció

* Equip de França sub20:
** Torneig de les Sis Nacions 2008: 3 partits, inclòs 1 titular.
* Equip de França sub19:
** Torneig de les Sis Nacions 2007: 1 partit jugat com a titular.
** Copa del Món 2007: 3 partits, 2 titular, 1 assaig.

## Referències

* 1 2 3 Rémi-Constant Belrepayre. «Cédric Coll : une ouverture catalane dans le jeu des Montalbanais». www.ladepeche.fr. La Dépêche du Midi, 31 juillet 2009.
* ↑ «L'USAP assure l'essentiel». USAP, 25-10-2008. Arxivat de l'original el 2009-05-02. [Consulta: 7 novembre 2018].

## Enllaços externs

* Perfil de Cédric Coll a mtg-xv.com Arxivat 2009-10-09 a Wayback Machine.
* Estadístiques a itsrugby.fr
* "Cédric Coll, la pointe catalane de Sapiac" a mtg-xv.com Arxivat 2009-08-12 a Wayback Machine.
# Reducció de luxació d'espatlla

La reducció de luxació d'espatlla és el procés de tornar l'espatlla a la seva posició normal després d'una luxació d'espatlla. Normalment, s'utilitza la reducció tancada (sense intervenció quirúrgica) en la qual es manipula externament l'espatlla i el braç per restablir l'articulació. Existeixen diverses tècniques, però algunes es prefereixen a causa de menys complicacions o d'una execució més fàcil. En els casos en què la reducció tancada no té èxit, l'oberta (quirúrgica) pot ser necessària una reducció. Sovint s'utilitzen radiografia per confirmar l'èxit i l'absència d'una fractura associada. El braç s'ha de mantenir en un cabestrell immobilitzador durant diversos dies, abans de la recuperació supervisada del moviment i la força.
S'utilitzen diverses tècniques de reducció no quirúrgiques. Tenen certs principis en comú, com ara una tracció suau en línia, per reduir o abolir de l'espasme muscular i una suau rotació externa. Tots s'esforcen per evitar lesions inadvertides. Dues d'elles, les tècniques de Milch i Stimson, s'han comparat en un assaig aleatoritzat. El dolor es pot controlar durant els procediments, sigui mitjançant sedació, analgèsia o injectant lidocaïna a l'espatlla.

## Referències

* ↑ Dislocations, Shoulder~workup a eMedicine
* ↑ Bonz, J; Tinloy, B «Emergency department evaluation and treatment of the shoulder and humerus.». Emergency Medicine Clinics of North America, vol. 33, 2, 01-05-2015, pàg. 297–310. DOI: 10.1016/j.emc.2014.12.004. PMID: 25892723.
* ↑ Amar, E; Maman, E; Khashan, M; Kauffman, E; Rath, E; Chechik, O «Milch versus Stimson technique for nonsedated reduction of anterior shoulder dislocation: a prospective randomized trial and analysis of factors affecting success». J Shoulder Elbow Surg, vol. 21, 11, 01-11-2012, pàg. 1443–9. DOI: 10.1016/j.jse.2012.01.004. PMID: 22516569.
* ↑ Fitch, RW; Kuhn, JE «Intraarticular lidocaine versus intravenous procedural sedation with narcotics and benzodiazepines for reduction of the dislocated shoulder: a systematic review.». Academic Emergency Medicine, vol. 15, 8, 01-08-2008, pàg. 703–8. DOI: 10.1111/j.1553-2712.2008.00164.x. PMID: 18783486.
# Energia marina de diferències de temperatura

L'energia maremotèrmica, energia marina de diferència de temperatures o termotalàssica és un tipus d'energia renovable que es pot aprofitar del medi marí, i que es basa a aprofitar la diferència de temperatures d'aquest entre el fons i la superfície, que ha de ser d'almenys 20 °C. Les plantes maremotèrmiques transformen energia tèrmica en electricitat.
Per a l'obtenció d'energia s'apliquen cicles termodinàmics ideats expressament per a aconseguir un màxim rendiment i un mínim impacte ambiental, però també cicles generals clàssics, com el cicle de Rankine, on l'aigua de la superfície del mar, que pot estar fins a 26 °C, fa de focus calent i l'aigua a uns 500 metres de fondària, a uns 4 °C, fa de focus fred. El sistema sol estar format per un evaporador, una bomba, un condensador i una turbina. Un fluid refrigerant (propà, amoníac, etc.) recull la calor de l'aigua calenta de la superfície marina que passa per l'evaporador i s'escalfa (per exemple a 21 °C i 8,7 atmosferes de pressió), fa moure la turbina, que produeix energia mecànica i que serà transformada en elèctrica per mitjà d'un generador elèctric. En sortir de la turbina, el refrigerant no es deixa anar, sinó que continua per un circuit tancat fins al condensador, on l'aigua freda del fons el torna a refredar i passar a estat líquid, perquè la bomba el pugui enviar altre cop a l'evaporador de la superfície a començar de nou el cicle.

## Vegeu també

* Altres energies del mar: energia mareomotriu, energia de les ones, energia dels corrents marins, etc.
* Contaminació marina
* Energia eòlica.
* Energia solar.
* Combustible fòssil.
* Energia nuclear.

## Referències

* 1 2 Energies del mar Arxivat 2011-05-12 a Wayback Machine. Institut espanyol de Diversificació i Estalvi d'Energia, IDAE. (castellà)
# Ziegelwiesenkanal

El Ziegelwiesenkanal és un canal al port d'Harburg a l'estat federal alemany d'Hamburg que comença al Lotsekanal i que acaba en atzucac al carrer Seehafenstraße.
El canal va construir-se de 1894 a 1895, junt amb el Lotsekanal, a la primera fase d'eixample del port d'Harburg. Al seu marge es troba encara una sitja construïda sota el règim nacional-socialista en el marc d'un programa d'autarquia alimentària. Des del 1960, el canal a poc a poc va perdre el seu paper pel transport de mercaderies. Des d'aleshores, unes empreses de reparació i de restauració de vaixells van instal·lar-se a les seves ribes. El senat d'Hamburg va treure la zona del canal de la zona portuària i transformar-la en zona mixta habitatge i de serveis, tot i voler mantenir-hi les empreses que hi tenen una activitat connectada amb la construcció naval.

## Referències

* ↑ Ein Kran schafft Atmosphäre, Hamburger Abendblatt, Hamburg, 21 d'octubre de 2010, (traducció: Una grua per a crear ambient) (alemany)
* ↑ OpenStreetMap
* ↑ Sibylle Küttner, Der Harburger Binnenhafen aus stadthistorischer Sicht Arxivat 2008-10-10 a Wayback Machine., InternatIonale Bauausstellung Hamburg: Denkmalwelt Harburger Binnenhafen, Hamburg, Ajuntament d'Hamburg, Behörde für Kultur, Sport und Medien, 2008, pàgina 19 (traducció: El port interior d'Harburg, vist des d'una perspectiva de la història de la ciutat) (alemany)
* ↑ Susanne Schöß, Katrin Meyer i Gabriele Bohnsack-Häfner (redacció), Arxivat 2008-10-10 a Wayback Machine., InternatIonale Bauausstellung Hamburg: Denkmalwelt Harburger Binnenhafen, Hamburg, Ajuntament d'Hamburg, Behörde für Kultur, Sport und Medien, 2008, 97 pàgines
* ↑ Arxivat 2014-08-27 a Wayback Machine., Gemischte und gewerbliche Bauflächen im Harburger Binnenhafen, Ajuntament d'Hamburg, 2010, (traducció: Solars per a activitats industrials i activitats mixtes al port interior d'Harburg)
* ↑ Einhundertvierzehnte Änderung des Flächennutzungsplans für die Freie und Hansestadt Hamburg, Flächennutzungsplan, Ajuntament d'Hamburg, 2010, (traducció: Modificació 114 del PGOU de la ciutat llibre i hanseàtica d'Hamburg)
# Khujistan

Khujistan, de vegades transcrita Khudjistan, fou una petita vila de la regió de Badghis al nord-est d'Herat, avui a l'Afganistan. La regió era muntanyosa i els seus habitants bel·licosos. Fou guanyada pels kharigites i va esdevenir un enclavament kharigita en mig de terres sunnites, sent un dels darrers bastions d'aquesta tendència a l'Iran oriental. Hi va néixer Ahmad ibn Abd Allah al-Khudjistani, oficial de l'exèrcit de Muhàmmad ibn Tàhir que després de la caiguda de Nishapur, la capital tahírida, a mans de Yaqub ibn al-Layth as-Saffar el 873, va intentar fer-se independent amb suport de la ciutat d'Herat i del Tukharistan, organitzant un cop d'estat contra els safàrides; Ahmad fou mort per un dels seus ghulams el 882.

## Referències

* ↑ C. E. Bosworth, Cambridge History of Iran, IV, 1975
# Sukkalmah

Sukkalmah ('gran regent') fou el títol reial dels reis elamites de Simashki (reis d'Anshan i Susa) entre el 2000 i el 1500 aC i. És documentat a partir de la tercera dinastia d'Ur.

## Bibliografia

* Koch, H.: Frauen und Schlangen. Geheimnisvolle Kultur der Elamer in Alt-Iran. Verlag Philipp von Zabern, 2007, ISBN 978-3-8053-3737-3, pàg. 110–111 (en alemany).

## Vegeu també

* Sukkal
# Crítica psicològica

La crítica psicològica és un corrent de la crítica literària que prova d'analitzar la personalitat de l'autor a través dels seus escrits, seguint sobretot els postulats de Freud. S'expliquen els girs argumentals i determinats detalls de la ficció segons la biografia de l'autor, que de manera conscient o inconscient, plasma la seva cosmovisió als seus llibres.

## Exemples de Crítica psicológica

El psicoanalista Maurron va psicoanalitzar a Mallarmé, ja que al seu teatre apareixien moltes nimfes però mai cap persona estimada per ell. S'ha descobert que les nimfes representen a la seva difunta germana a la qual ell estimava.
Jones va psicoanalitzar l'obra de Shakespeare, Hamlet pel seu semblant amb el nom del seu fill Hammet mort i va concloure que Hamlet era un tribut i una recompensa per a Hammet, ja que Shakespeare va ser un mal pare.
Badreland va dividir els escriptors segons un tipus de paraules repetides en les seves poesies:
* Aire: Poetes romàntics
* Terra: Realistes
* Foc: Apassionants // Destructors
* Aigua: Metafísics // Tètrics
Badreland solament va tractar el caràcter dels autors no a les seves obres
En l'autor Kafka va trobar un "odi et amo" cap al seu pare. Lacan va estudiar "l'objecte a" que és un objecte o cosa que forma part del "jo" però que està separat del "jo" i que la seva relació és de mancança i de desig frustrat (sexe). També va ser qui va defensar que cadascú té una imatge perfecta de si mateix denominada "l'altre" amb la que ens motivem i ens frustrem. Defensa el concepte de pulsió (desig) i el de transferir (projectar coses negatives cap als altres).

## Referències

* ↑ la crítica psicológica Arxivat 2017-01-10 a Wayback Machine. per Madeleine Gardner
* ↑ VVAA. «L'estructuralisme figuratiu». A: Miscellània Antoni M. Badia i Margarit. Publicacions de l'Abadia de Montserrat, p.255-257.
# Rhynie

Rhynie (en gaèlic escocès:Roinnidh) és una població d'Aberdeenshire, Escòcia.
El Rhynie Chert rep el nom d'aquesta població com també el gènere de plantes extint Rhynia.
Alexander Murdoch Mackay hi nasqué el 13 d'octubre de 1849.

## Història

Vuit pedres pictes s'han trobat a Rhynie, incloent el "Rhynie Man", un bloc de 2 metres que probablement representa el déu cèltic Esus, descobert l'any 1978. Actualment es troba exposat a Aberdeen.
L'any 2011 les excavacions arqueològiques a Rhynie, desenterraren un assentament fortificat de l'alta Edat Mitjana amb fragments àmfores romanes dels segles V o VI. Els arqueòlegs van especular que aquest assentament estava ocupat pels reis del pictes.

## Referències

* 1 2 Urquhart, Frank «Archaeologists find village fit for Pictish kings». The Scotsman, 16-11-2011 [Consulta: 16 novembre 2011].

## Fonts

* Rhynie a la Gazetteer for Scotland'
# Energia mareomotriu

L'energia mareomotriu és un tipus d'energia hidràulica que s'obté a partir de les marees. Aprofiten l'ascens i descens del nivell de l'aigua del mar per fer moure turbines que accionen generadors elèctrics. Aquesta font d'energia encara no s'ha implementat de forma àmplia, perquè hi ha altres fonts d'energia que es poden aprofitar de forma més senzilla i econòmica.

## Central de barreres mareomotrius

Una central mareomotriu és una central elèctrica que utilitza l'energia de les marees per produir energia elèctrica. En una central mareomotriu, un dic separa una badia o estuari del mar obert. En pujar la marea, s'obren les comportes i l'aigua entra a l'interior del dic. A la baixamar, s'obren de nou les comportes i l'aigua torna a mar obert tot fent funcionar les turbines dels generadors elèctrics de la central.
Per obtenir un bon rendiment, aquest tipus de central només es pot construir en zones on les marees siguin prou intenses, amb una amplitud entre la baixamar i la plenamar d'almenys cinc metres. La central mareomotriu més gran del món és la de La Rance, situada a Saint Malo (França), amb una potència de 240 MW.

### Avantatges

Un dels principals avantatges de les centrals mareomotrius és que no produeixen residus ni contaminen. A més, sempre són actives i el seu manteniment és senzill. N'hi ha que són gegantines i, per tant, produeixen molta electricitat. Les més grans poden produir de l'ordre de 200MW a 250MW.

### Inconvenients

També presenten inconvenients, com ara l'impacte ambiental considerable que causen; en modificar l'ecosistema natural de la zona, les espècies animals i vegetals més sensibles que hi viuen també en resulten afectades. Per altra banda, la inversió per muntar una central mareomotriu és molt alta, perquè es triga molt. I una mar molt brava en pot malmetre les instal·lacions.

## Central de turbines mareomotrius

Les turbines dissenyades per aprofitar l'energia dels corrents marítims es basen en el disseny de les turbines eòliques.

## Referències

* ↑ «Energia mareomotriu». Cercaterm. TERMCAT, Centre de Terminologia.
* ↑ «L'energia hidràulica». Agència Comarcal d'Energia de la Selva. [Consulta: 30 octubre 2014].
* ↑ «¿Qué es la energía mareomotriz?». El Blog de la Energía Sostenible. [Consulta: 30 octubre 2014].
* ↑ «Wave and tidal power». Greenpeace UK. Arxivat de l'original el 30 d’octubre 2014. [Consulta: 30 octubre 2014].
* ↑ «Las plantas de energía mareomotriz más grandes del mundo» (en castellà). Fieras de la Ingeniería, 14-04-2014. Arxivat de l'original el 2016-11-01 [Consulta: 31 octubre 2016]. Arxivat 2016-11-01 a Wayback Machine.

## Vegeu també

* Energia renovable
* Turbina d'aigua
# Zigurat (empresa)

Zigurat va ser una empresa de desenvolupament de videojocs espanyola, especialitzada en videojoc de 8 bits. Va néixer després de l'èxit de la seva anterior empresa Made in Spain. Després del seu fracàs en l'adaptació als 16 bits van passar a programar màquines recreatives.

## Jocs publicats

* Afteroids Zigurat, 1988
* Arkos Zigurat, 1987
* Autocras diabólico Zigurat, 1991
* Carlos Sainz. Campeonato del Mundo de Rallies Zigurat, 1990
* Comando Quatro Zigurat, 1989
* Curro Jiménez Zigurat, 1989
* Drakkar Diabolic Software, 1989
* El Poder Oscuro Zigurat, 1988
* El misterio del Nilo Zigurat/Made in Spain, 1986
* Emilio Sánchez Vicario Gran Slam Zigurat Software, 1989
* Fred Zigurat, 1983
* GP F1 Simulator Zigurat, 1991
* Hammerhead Zigurat, 1992
* Humphrey Zigurat, 1988
* Jump Zigurat, 1991
* Jungle Warrior Zigurat, 1990
* Kong's Revenge Zigurat, 1991
* Paris-Dakar Made in Spain, 1988
* Piso Zero Zigurat, 1991
* Power and Magic Zigurat, 1990
* Senda Salvaje Zigurat, 1990
* Sir Fred Made in Spain, 1986
* Sito Pons 500cc Grand Prix Zigurat Software, 1990
* Smaily Zigurat Software, 1997
* Star Bowls Zigurat Software, 1991
* Stroper Made in Spain / Zigurat, 1992

## Segells

Van publicar jocs de diversos equips de desenvolupament, entre d'altres:
* Made in Spain
* Arcadia
* Gamesoft
* Truesoft
* Turbo 16

## Referències

* ↑ La Edad de Oro del Software Español IV: Zigurat Arxivat 2008-08-10 a Wayback Machine. en lacoctelera.com
* ↑ Made in Spain-Zigurat Arxivat 2008-02-22 a Wayback Machine. en amstrad.es
* ↑ amstrad.es Made IN Spain - Zigurat. Arxivat 2008-02-22 a Wayback Machine.
Viccionari
# Katerètids

Els katerètids (Kateretidae) són una família de coleòpters polífags de la superfamília dels cucujoïdeus.

## Gèneres

Aquesta família té unes 95 espècies i 14 gèneres.
* Anamartus
* Anthonaeus
* Boreades
* Brachyleptus
* Brachypterolus
* Brachypterus
* Heterhelus
* Kateretes
* †Eoceniretes
* †Lebanoretes
* Sibirhelus

## Referències

* ↑ «Australian Faunal Directory».
* ↑ http://nomen.at/Cucujoidea
* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* Cline, A.R. 2006: Commentary on priority of the family-group name Kateretidae Erichson (Cucujoidea). Coleopterists bulletin, 60: 271–272.
* Jelínek, J.; Audisio, P. 2009: The Kateretidae, Nitidulidae and Monotomidae (Coleoptera: Cucujoidea) described by Gistel (1856, 1857): new synonymies and type designations. Acta Entomologica Musei Nationalis Pragae, 49: 225-238. Abstract
* Jelínek, J.; Cline, A.R. 2010: 10.25. Kateretidae Erichson in Agassiz, 1846. Pp. 386-390 in: Leschen, R.A.B.; Beutel, R.G.; Lawrence, J.F. (volume eds.) Coleoptera, beetles. Volume 2: Morphology and systematics (Elateroidea, Bostrichiformia, Cucujiformia partim). In: Kristensen, N.P. & Beutel, R.G. (eds.) Handbook of zoology. A natural history of the phyla of the animal kingdom. Volume IV. Arthropoda: Insecta. Part 38. Berlin, New York: Walter de Gruyter. ISBN 3-11-019075-3 ISBN 978-3-11-019075-5
* Kirejtshuk, A.G. 1989: New Palaearctic genus and species of the family Kateretidae (Coleoptera) and notes on the synonymy. Zoologicheskii zhurnal, 68(4): 145-149.
* Kirejtshuk, A.G.; Azar, D. 2008: New taxa of beetles (Insecta, Coleoptera) from Lebanese amber with evolutionary and systematic comments. Alavesia, 2: 15-46. PDF Arxivat 2014-02-21 a Wayback Machine.
* I.Löbl & A.Smetana (eds). 2007 Catalogue of Palearctic Coleoptera. Vol. 4: Elateroidea, Derodontoidea, Bostrichoidea, Lymexyloidea, Cleroidea and Cucujoidea Arxivat 2023-07-24 a Wayback Machine.. Apollo Books, Stenstrup, Denmark ISBN 87-88757-67-6, p. 455
* Majka, C.G.; Webster, R.; Cline, A. 2008: New records of Nitidulidae and Kateretidae (Coleoptera) from New Brunswick, Canada. In: Majka, C.G.; Klimaszewski, J. (eds.) Biodiversity, biosystematics, and ecology of Canadian Coleoptera. ZooKeys, 2: 337-356. Abstract PDF
* Pakaluk, J.; Ślipiński, S.A.; Lawrence, J.F. 1994: Current classification and family-group names in Cucujoidea (Coleoptera). Genus (Wroclaw), 5: 223-268.

## Enllaços externs

* Kateretidae a SYNOPSIS OF THE DESCRIBED COLEOPTERA OF THE WORLD
* Atlas of Kateretidae of Russia - project of A.G. Kirejtshuk
# Pleta dels Pals

La Pleta dels Pals és una partida rural a cavall dels termes municipals d'Isona i Conca Dellà, (antic terme de Benavent de Tremp), dins de l'enclavament de Montadó, del Pallars Jussà i Artesa de Segre, a la Noguera.
El lloc és al nord-est de l'enclavament de Montadó, al vessant sud-est de la Serra de Comiols.
# Crítios

Crítios (en grec antic: Κριτίος) fou un escultor de l'antiga Grècia natural d'Atenes. Cultivà l'estil arcaic, i va començar la transició cap a l'Estil sever.
Es deia que era originari d'Egina, però Pausànies el considera àtic, i probablement era atenès. Podria haver estat deixeble d'Antenor.
La seva obra principal va ser el grup escultòric d'Harmodi i Aristogíton, els tirannicides, que van matar Hiparc, germà del tirà Hípies, elaborat conjuntament amb l'escultor Nesiotes, i situat a l'Acròpoli. Les estàtues van ser esculpides el 477 aC. Una altra obra molt celebrada va ser l'Efeb de Críties, una escultura feta l'any 480 aC que reflecteix amb molta fidelitat les proporcions del cos humà. Malgrat tot, no se sap del cert si Crítios en va ser l'autor.
Va morir vers el 444 aC.

## Referències

* ↑ Malgrat que la tradició manuscrita l'anomena Críties (en grec antic: Κριτίας, llatí: Critias), se sap que el seu nom verdader era Crítios per una inscripció a l'Acròpoli d'Atenes a l'estàtua d'Epicarí: Ἐπιχαρῖνος ἀνέθηκεν... Κρίτιος καὶ Νησιώτης ἐποιησάτην.
* 1 2 3 4 Critias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 893